# BUDAPEST II. kerületi 2016/2017. tanévi DIÁK sakkBAJNOKSÁG,

# EGYÉNI CSAPATVERSENY ÉS NYÍLT EGYÉNI VERSENY,

# VERSENYKIÍRÁS

**A kerületi verseny ideje:** 2016. november 17-én (csütörtökön), 14.30/15.00 – 19.00 között,

 (regisztráció 14.30-15.00-ig, megnyitó 15.00-kor, eredményhirdetés 19.00 körül)

**A verseny helye:**  a Klebelsberg Kultúrkúria, II., Pesthidegkút, Templom u. 2-10.

**A verseny rendszere: egyéni csapatverseny,**

a csapatversenybenértékelt versenyszámonként külön-külön mezőnyben, 5 fordulós svájci rendszerben, 2 x 15 perc gondolkodási idővel, órahasználattal, a FIDE rapid versenyekre vonatkozó szabályainak alkalmazásával, azzal az eltéréssel, hogy a szabálytalan lépés nem jár azonnali játszmavesztéssel.

A rendezők fenntartják a jogot, hogy kis létszám esetén az egyes mezőnyöket összevonják, illetve a lebonyolítás rendszerét – a megnyitón ismertetésre kerülő módon – megváltoztassák.

**Külön értékelésre és díjazásra kerülő versenyszámok:**

- **I – II. kcs. (alsó tagozatos) fiú csapatverseny,** az iskola **négy** legeredményesebb versenyzőjének összpontszáma alapján

- **I – II. kcs. (alsó tagozatos) lány csapatverseny,** az iskola **három** legeredményesebb versenyzőjének összpontszáma alapján

- **III – IV. kcs. (felső tagozatos) fiú csapatverseny,** az iskola **négy** legeredményesebb versenyzőjének összpontszáma alapján

- **III – IV. kcs. (felső tagozatos) lány csapatverseny**, az iskola **három** legeredményesebb versenyzőjének összpontszáma alapján

- **V – VI. kcs. (középiskolás) fiú csapatverseny,** az iskola **négy** legeredményesebb versenyzőjének összpontszáma alapján

- **V – VI. kcs. (középiskolás) lány csapatverseny**, az iskola **három** legeredményesebb versenyzőjének összpontszáma alapján.

- **I – II. kcs. (alsó tagozatos) fiú egyéni verseny**

- **I – II. kcs. (alsó tagozatos) lány egyéni verseny**

- **III – IV. kcs. (felső tagozatos) fiú csapatverseny egyéni verseny**

- **III – IV. kcs. (felső tagozatos) lány egyéni verseny**

- **V – VI. kcs. (középiskolás) fiú egyéni verseny**

- **V – VI. kcs. (középiskolás) lány egyéni verseny**.

Az egyes iskolák korlátlan számú versenyzőt nevezhetnek, de iskolánként legfeljebb a két legeredményesebb csapatot értékeljük.

Korhatárok: I. kcs. - 2008-ban vagy később születettek

 II. kcs. - 2006-2007-ben születettek

 III. kcs. - 2004-2005-ben születettek

 IV. kcs. - 2002-2003-ban születettek

 V. kcs. - 2000-2001-ben születettek

 VI. kcs. - 1997-1998-1999-ben születettek.

Figyelem: a rendezők fenntartják a jogot, hogy a korhatárokat az országos versenykiíráshoz igazodva november 1-ig módosítsák.

**A verseny résztvevői:** Budapest II. kerületi nevelési-oktatási intézmények tanulói, illetve csapatai.

A fiú csapatokban lányok játszhatnak, de fordítva nem. A csapatok tagjai lehetnek a korcsoport alsó határánál fiatalabb versenyzők is, amennyiben az adott iskola tanulói (pl. alsós szerepelhet felsősök között vagy egy 12 évfolyamos iskola bármely tanulója a középiskolás csapatban). A részvételre vonatkozó, itt nem részletezett kérdésekben az MDSZ érvényben lévő általános versenykiírásában foglaltak az irányadók.

**A holtversenyek eldöntése:**

Azonos pontszám esetén az egyéni versenyeknél svájci rendszerű lebonyolítás esetén 1.) a Buchholz-értékelés, 2.) a Berger-Sonneborn-értékelés, 3.) a progresszív pontszámítás, 4.) sorsolás, körmérkőzésnél 1.) a Berger-Sonneborn-értékelés 2.) az egymás elleni eredmény 3.) a több győzelem, 4.) sorsolás dönt. A csapatversenyeknél pontegyenlőség esetén az iskola következő (4., 5., 6. stb.) játékosának a pontszáma, ha ez is egyezik, sorsolás dönt.

**A verseny rendezője**: a II. Kerületi Sport és Szabadidősport Nonprofit Kft. és a HÜSI SC.

A szervezésért felelős: a II. Kerületi Sport és Szabadidősport Nonprofit Kft. (tel.: 336-1138) részéről Harmati Balázs szervezési vezető (30-5076528) és Pohl Krisztina sportszervező (30-3806178),

sakkszakmai kérdésekben Valis János, a II. kerületi Sakk Szakbizottság és a HÜSI SC elnöke (tel.: 398-7220, 20-9343066).

**Nevezés:** kizárólagírásban, a versenyzők nevének és pontos születési idejének megadásával a II. kerületi Sakk Szakbizottság címére: HÜSI SC, 1028 Budapest, Gyöngyvirág u. 13., fax: 398-7220, e-mail: husi.sc@gmail.com .

**Nevezési határidő: 2016. november 14-én (hétfőn) 24.00-ig beérkezően**.

Helyszíni nevezést csak rendkívül indokolt esetben, 14.45-ig fogadunk el. Nevezni értelemszerűen kizárólag az iskolák jogosultak, egyéni versenyzők, illetve szülők nem!

**Nevezési, ill. regisztrációs díj nincs.**

**Mozgósítás:** Kérjük, figyeljenek oda, hogy a benevezett tanulók – kellő időben - meg is jelenjenek a versenyen.

**Díjazás:** a csapatversenyek 1-3. helyezettjei versenyszámonként érme(ke)t és oklevelet, a 4-6. helyezettek oklevelet, a bajnokok kupát kapnak.

**Továbbjutás:** Sem az országos, sem a budapesti verseny kiírása nem jelent még meg eddig. Az előzetes hírek szerint a csapatversenyek lebonyolítási rendszerében nem várható változás az előző évihez képest, ezért nagy valószínűséggel a tavalyi továbbjutási feltételek lesznek idén is érvényesek. Ezek szerint

**A budapesti (elő)döntőkön indulási jogot szereznek:**

* alanyi jogon: a kiírt 6 versenyszám idei kerületi versenyének I. helyezett csapatai,
* a 2015/2016. tanévi országos döntőbe bejutott és ott részt vett csapatok, feltéve, ha NEM indulnak el a kerületi versenyen; a kerületi elődöntőn való indulással egyidejűleg ezen csapatok lemondanak automatikus továbbjutó helyükről; de ekkor a kerületből az I. és II. helyezettek is alanyi jogon továbbjutóak lesznek a budapesti versenyre,
* a kerületi verseny II. (ill. III.) helyezettjei, a következő méltányolható esetekben:
* abszolút holtverseny esetén (értsd: egyező pontszámnál és egymás elleni döntetlennél);
* ha a kerületből továbbjutott csapatok lemondanak (értsd: nem neveznek határidőig) továbbjutó helyükről.
* egyedi „extra” esetekben a (budapesti) versenybíróság döntése és meghívása alapján.

**A továbbjutási rendszernek a kerületi verseny utáni megváltozása esetén az érintetteket azonnal értesítjük.**

**A versenyteremben a játékban levő versenyzőkön kívül iskolánként csak 1 fő csapatvezető tartózkodhat.**

Az itt nem szabályozott kérdésekben a Magyar Diáksport Szövetség 2016/2017. tanévi diákolimpiai versenykiírásában foglalt általános szabályok, illetőleg a FIDE rapid versenyekre vonatkozó szabályai érvényesek, utóbbiak a megnyitón kihirdetésre kerülő korrekciókkal.

Budapest, 2016. október 11.

II. Kerületi Sport és Szabadidősport Nonprofit Kft. HÜSI SC